Okresná prokuratúra Dolný Kubín 
Radlinského 1713/36, 026 06 Dolný Kubín 1 	

Sp. zn. : Pv 308/14/5503	Dolný Kubín, 21.1.2015
EEČ : 2-38-8-2015

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov a iné

Rozhodol: 	prokurátorka Okresnej prokuratúry Dolný Kubín
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 250,00 € 
b.	Peňažná suma určená na všeobecne prospešné účely: 100,00 € 
c.	Konkrétny adresát peňažnej sumy určenej na všeobecne prospešné účely: združenie Simach Art, Lesná 2042/15, Ružomberok, IČO: 42072999 
d.	Suma odovzdaná štátu na peňažnú pomoc obetiam trestnej činnosti: 50,00 €, 

      obvinený XXXXX a poškodený XXXXX uzavreli  dňa 19. 01. 2015 dohodu o zmieri, v rámci ktorého obvinený  vyhlásil, že spáchal skutok, za ktorý je stíhaný a toto vyhlásenie vykonal slobodne, vážne, zrozumiteľne a určito, obvinený sa ospravedlnil poškodenému a vyjadril ľútosť, poškodený toto ospravedlnenie prijal, obvinený uhradil poškodenému škodu vo výške 250,- eur, spoločnosti XXXXX vo výške 75,47 eur a Sociálnej poisťovni pobočka XXXXX škodu vo výške 19,11 eur, 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou ORP-829/OO-DK-2014.
dňa 21. 08. 2014 v čase okolo 16.40 h v Dolnom Kubíne časť Banisko na parkovisku pred pohostinstvom XXXXX, po tom, ako vyzval poškodeného XXXXX, aby s ním išiel z podniku von, udrel XXXXX päsťami oboch rúk do ľavej strany tváre, v dôsledku čoho spadol na zem, kde ho XXXXX kopol do hlavy v oblasti nosa,  čím XXXXX, nar. XXXXX, trvale bytom XXXXX, XXXXX spôsobil zranenia a to impresívnu zlomeninu nosových kostí s posunom doľava a pomliaždeninou čela s viacpočetnými povrchovými odreninami, vyžadujúce obmedzenie v obvyklom spôsobe života a pracovnú neschopnosť v trvaní od 22. 08. 2014 do 04. 09. 2014,

Odôvodnenie: 
Poverený príslušník Obvodného oddelenia  v Dolnom Kubíne uznesením pod sp. zn. ČVS: ORP - 829/OO - DK - 2014 zo dňa 28. 08. 2014 podľa § 199 ods. 1  Trestného poriadku  začal trestné stíhanie a podľa § 206 ods. 1 Trestného poriadku vzniesol  obvinenie XXXXX za prečin ublíženia na zdraví podľa § 156 ods. 1 Trestného zákona a prečin výtržníctva podľa § 364 ods. 1  písm. a) Trestného zákona pre skutok, že 
			
 dňa 21. 08. 2014 v čase okolo 16.40 h v Dolnom Kubíne časť Banisko na parkovisku pred pohostinstvom XXXXX na mieste verejnosti prístupnom po tom, ako vyzval poškodeného XXXXX, nar. XXXXX trvale bytom XXXXX, XXXXX, aby s ním išiel z podniku von, nečakane a bez predchádzajúceho náznaku útoku udrel XXXXX pravou päsťou do ľavej strany tváre, v dôsledku čoho spadol na zem, kde ho z celej sily kopol do hlavy v oblasti nosa, pričom v ďalšom útoku mu zabránila tretia osoba, čím poškodenému XXXXX spôsobil poškodenie zdravia a to impresívnu zlomeninu nosových kostí s posunom doľava a pomliaždeninou čela s viacpočetnými povrchovými odreninami, ktoré si vyžiadalo predpokladanú celkovú dobu obmedzenia v obvyklom spôsobe života poškodeného a pracovnú neschopnosť v trvaní od 21. 08. 2014 do 03. 09. 2014 (14 dní),

Preskúmaním k veci sa vzťahujúceho vyšetrovacieho spisu som zistila, že skutok, pre ktorý je vedené trestné stíhanie, je preukázaný najmä výpoveďami obvineného XXXXX, svedka - poškodeného XXXXX, svedka XXXXX, lekárskymi správami a odborným vyjadrením lekára v odbore otorinolaryngológie. 

	Vyšetrovací spis po skončení skráteného vyšetrovania a doplnení dokazovania som odstúpila probačnému a mediačnému úradníkovi Okresného súdu XXXXX  za účelom vykonania mediácie, ktorá bola úspešne zrealizovaná   dňa   19. 01. 2015. 

Obvinený XXXXX a poškodený XXXXX uzavreli  dňa 19. 01. 2015 dohodu o zmieri, v rámci ktorého obvinený  vyhlásil, že spáchal skutok, za ktorý je stíhaný a toto vyhlásenie vykonal slobodne, vážne, zrozumiteľne a určito. Obvinený sa počas mediácie ospravedlnil poškodenému a vyjadril ľútosť, poškodený toto ospravedlnenie prijal. Obvinený uhradil poškodenému škodu v požadovanej výške 250,- eur v hotovosti za prítomnosti mediačného úradníka pri podpise dohody o zmieri. Obvinený uhradil spoločnosti XXXXX škodu vo výške 75,47 eur predstavujúcu vynaložené vyšetrovacie a liečebné náklady a Sociálnej poisťovni pobočka XXXXX škodu vo výške 19,11 eur (nemocenské). Obvinený a poškodený súhlasili s postupom podľa § 220 ods. 1 Trestného poriadku. 

Zároveň obvinený zložil na účet  Okresnej prokuratúry XXXXX  peňažnú sumu na všeobecne prospešné účely vo výške 100,- eur.  V zmysle uzatvoreného zmieru bol určený adresát uvedenej sumy združenie Simach Art, Lesná 2042/15, Ružomberok, IČO: 42072999, číslo účtu: XXXXX s  tým, že z uvedenej sumy bude 50,- eur  poukázaných na peňažnú pomoc obetiam trestnej činnosti. 

	Podľa § 220 ods. 1 písm. a), b), c)  Trestného poriadku v konaní o prečine, na 
ktorý zákon ustanovuje trest odňatia slobody, ktorého horná hranica neprevyšuje  5 rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený 
a/ vyhlási, že spáchal skutok, za ktorý je stíhaný a nie sú odôvodnené pochybnosti o 
tom, že jeho vyhlásenie bolo vykonané slobodne, vážne  a určito, 
b/ nahradil škodu, pokiaľ  bola činom spôsobená, alebo urobil iné opatrenia na náhradu škody alebo inak odstránil ujmu vzniknutú trestným činom,
c/ zloží na účet súdu a v prípravnom konaní na účet prokuratúry peňažnú sumu určenú 
konkrétnemu adresátovi na všeobecne prospešné účely a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvineného a na jeho osobné a majetkové pomery považuje  prokurátor takýto spôsob rozhodnutia za dostačujúci. 

Za prečin ublíženia na zdraví podľa § 156 ods. 1 Trestného zákona možno uložiť trest  odňatia slobody  až na dva roky, za prečin výtržníctva podľa § 364 ods. 1 písm. a) Trestného zákona možno uložiť trest  odňatia slobody  až na tri roky.

Z vyšetrovacieho spisu  vyplýva, že obvinený XXXXX nemá žiadny záznam v registri trestov, v mieste trvalého bydliska je hodnotený kladne. Má 1 záznam v ústrednej evidencii priestupkov, keď za priestupok proti občianskemu spolunažívaniu podľa § 49 ods. 1 písm. d) zákona č. 372/1990 Zb. o priestupkoch v znení neskorších zmien a doplnkov mu bola uložená v rozkaznom konaní pokuta vo výške10,- eur. 

	Vzhľadom na povahu a závažnosť  spáchaného  činu  a na osobu obvineného  som dospela k záveru, že takýto spôsob rozhodnutia v trestnej veci obvineného XXXXX je dostačujúci a preto som zmier uzavretý medzi obvineným a poškodeným schválila a trestné stíhanie obvineného zastavila podľa § 220 ods. 1 Trestného poriadku.  

Poučenie: 
Proti tomuto uzneseniu nie je prípustná sťažnosť (§ 215 ods. 6 Tr. por.). 

JUDr. Mária Štupáková
prokurátorka